DEĊIŻJONI TAL-KUMMISSJONI
tal-25 ta’ Novembru 2005
li temenda d-Deċiżjoni 2003/322/KE dwar it-tmigħ ta’ ċerti tjur nekrofaġi b’ċertu materjal ta’ kategorija 1
(innotifikata taħt dokument numru C(2005) 4521)
(It-testi bil-lingwa Spanjola, Griega, Franċiża, Taljana u Portugiża biss huma awtentiċi)
(2005/830/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jippreskrivi regoli tas-saħħa li jirrigwardaw prodotti sekondarji ta' l-annimali mhux maħsuba għal konsum tal-bniedem (1), u b’mod partikolari l-Artikolu 23 (2) (d) tiegħu,
Billi:
(1)
Id-Deċiżjoni tal-Kummissjoni 2003/322/KE tat-12 ta’ Mejju 2003 li timplimenta r-Regolament (KE) Nru 1774/2002 tal-Parlament Ewropew u tal-Kunsill dwar it-tmigħ ta’ ċerti għasafar nekrofaġi b’ċerti materjali tal-kategorja 1 (2) tistabbilixxi l-kundizzjonijiet għat-tmigħ ta’ ċerti speċi fil-periklu jew protetti ta’ l-għasafar nekrofaġi minn ċerti Stati Membri.
(2)
Fi qbil ma’dik id-Deċiżjoni u sabiex jinżamm ir-riskju mit-tixrid ta’ l-Enċefalopatija Sponġiformi li Tinxtered (TSE), il-karkassi ta’ l-annimali bovini, ovini u kaprini maħsuba biex jintużaw għat-tmigħ għandhom jiġu ttestjati għat-TSE u joħorġu b’riżultat negattiv qabel ma jintużaw.
(3)
Sabiex titjieb id-disponnibilità ta' l-għalf għall-ispeċi fil-perikolu jew protetti, huwa xieraq li jitqabblu r-rekwiżiti għall-ittestjar għall-karkassi użati għall-għalf bi speċifikazzjonijiet stabbiliti fir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi r-regoli għall-prevenzjoni, il-kontroll u l-eradikazzjoni ta’ ċerti enċefalopatiji sponġiformi li jinxterdu (3), waqt li jiġu llimitati l-proporzjonijiet tal-karkassi ovini u kaprini li jridu jiġu kkampjunati.
(4)
Il-projbizzjoni dwar l-użu tal-karkassi ttestjati għat-TSE b’riżultat pożittiv għall-għalf għandha tibqa’.
(5)
Id-Deċiżjoni 2003/322/KE għandha għalhekk tiġi emendata kif jixraq.
(6)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
ADOTTAT DIN ID-DECIZJONI:
Artikolu 1
L-Anness għad-Deċiżjoni 2003/322/KE, Parti B (3) (b) huwa sostitwit b’dan li ġej:
“b)
jrid jiġi żgurat li l-karkassi ta’ l-annimali bovini u ta’ mill-inqas 4 % tal-karkassi ta’ l-annimali ovini u kaprini maħsuba biex jintużaw għat-tmigħ huma ttestjati qabel l-użu u joħorġu b’riżultat negattiv, fil-programm ta’ monitoraġġ tat-TSE mwettaq skond l-Anness III għar-Regolament (KE) Nru. 999/2001; u”
Artikolu 2
Din id-Deċiżjoni tapplika mill-1 ta' Diċembru 2005.
Artikolu 3
Din id-Deċiżjoni hija indirizzata lir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika Taljana, ir-Repubblika ta’ Ċipru u r-Repubblika Portugiża.
Magħmul fi Brussell, nhar il-25 ta’ Novembru 2005.